Document ID: 31994R2311

KOMISSION ASETUS (EY) N:o 2311/94,
annettu 26 päivänä syyskuuta 1994,
Myanmarin liitosta peräisin olevien valkosipulien tuontiin sovellettavasta suojatoimenpiteestä
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72(1), sellaisena kuin se on viimeksi muutettuna asetuksella (EY) N:o 3669/93(2), ja erityisesti sen 29 artiklan 2 kohdan,
sekä katsoo, että
neuvoston asetuksessa (ETY) N:o 2707/72(3) määritellään suojatoimenpiteiden soveltamisedellytykset hedelmä- ja vihannesalalla,
kolmansista maista tuotujen valkosipulien yhteisössä vapaaseen liikkeeseen luovuttamisen edellytyksenä on komission asetuksen (ETY) N:o 1859/93(4), sellaisena kuin se on muutettuna asetuksella (EY) N:o 1662/94(5), mukaisesti tuontitodistuksen esittäminen,
komissio on toteuttanut asetuksella (EY) N:o 1213/94(6), sellaisena kuin se on muutettuna asetuksella (EY) N:o 1992/94(7), Kiinasta peräisin oleviin valkosipuleihin sovellettavan suojatoimenpiteen rajoittamalla määrän, jolle tuontitodistuksia 31 päivään toukokuuta 1995 asti annetaan, 10 000 tonniin, joista enintään 5 000 tonnia on voitu tuoda ennen 31 päivää elokuuta 1994; jo 2 päivänä kesäkuuta 1994 osoittautui tarpeelliseksi keskeyttää kyseisten todistusten antaminen 31 päivään elokuuta 1994 asti ja sen jälkeen asetuksessa (EY) N:o 1992/94 säätää hallintatavasta, jonka mukaisesti todistuksia annetaan kuukaudeksi kerrallaan 31 päivään toukokuuta 1995 asti,
asetuksella (EY) N:o 2091/94(8) komissio toteutti 24 päivänä elokuuta 1994 Taiwanista tai Vietnamista peräisin olevien valkosipulien tuontiin sovellettavan suojatoimenpiteen keskeyttämällä tuontitodistusten antamisen molempien maiden osalta 31 päivään toukokuuta 1995 asti,
nykyisin on tuontitodistushakemuksia tehty valkosipuleista, joiden ilmoitetaan olevan peräisin Myanmarin liitosta, vaikka mitään kyseisten tuotteiden tuontia sieltä ei ole tapahtunut ainakaan vuoden 1980 jälkeen; kyseisen tuonnin alkuperästä on perusteltuja epäilyjä ja tämän vuoksi on osoittautunut tarpeelliseksi käynnistää tutkimus kyseisen alkuperän vahvistamisen mahdollistamiseksi,
puuttumattomuus nykyiseen tilanteeseen saattaisi aiheuttaa yhteisön markkinoilla vakavia häiriöitä, jotka olisivat omiaan vaarantamaan toisaalta EY: n perustamisasiakirjan 39 artiklan sekä toisaalta asetuksen (EY) N:o 1213/94 tavoitteet,
tämän vuoksi olisi keskeytettävä edellä mainitun tutkimuksen tuloksia odotettaessa tuontitodistusten antaminen Myanmarin liitosta peräisin oleville valkosipuleille siksi aikaa, kuin se on ehdottoman välttämätöntä edellä kuvattujen häiriöiden poistamiseksi, ja
asetuksen (ETY) N:o 2707/72 3 artiklan 3 kohdan mukaisesti olisi yhteisöön matkalla olevien tuotteiden erityistilanne otettava huomioon,
ON ANTANUT TÄMÄN ASETUKSEN:
1 artikla
Keskeytetään asetuksessa (ETY) N:o 1859/93 tarkoitettujen tuontitodistusten antaminen Myanmarin liitosta peräisin oleville valkosipuleille (CN-koodi 0703 20 00) 31 päivään toukokuuta 1995 asti.
2 artikla
1. Edellä olevaa 1 artiklaa ei sovelleta todistushakemuksiin, jotka on tarkoitettu koskemaan tuotteita, joiden on hakemusta jätettäessä todistettu olleen matkalla yhteisöön ennen tämän asetuksen voimaantuloa.
2. Yhteisöön matkalla olevina on pidettävä tuotteita, jotka:
- ovat lähteneet Myanmarin liitosta ennen tämän asetuksen voimaantuloa
ja
- kuljetetaan kuljetusasiakirjan turvin, joka on voimassa Myanmarin liitossa sijaitsevasta lastauspaikasta yhteisössä sijaitsevaan purkauspaikkaan ja joka on laadittu ennen tämän asetuksen voimaantuloa.
3. Henkilöiden, joita asia koskee, on todistettava toimivaltaisia viranomaisia tyydyttävällä tavalla, että 2 kohdassa tarkoitetut edellytykset täyttyvät.
Viranomaisten on kuitenkin mahdollista katsoa tuotteiden lähteneen Myanmarin liitosta ennen tämän asetuksen voimaantuloa, jos niistä esitetään yksi seuraavista asiakirjoista:
- meriteitse kuljetettaessa rahtikirja, josta ilmenee, että lastaus on tapahtunut ennen kyseistä päivää,
- rautateitse kuljetettaessa rahtikirja, jonka Myanmarin rautatieviranomaiset ovat hyväksyneet ennen kyseistä päivää,
- maanteitse kuljetettaessa TIR-carnet (kansainvälinen maantiekuljetusasiakirja), jonka Myanmarin tullitoimipaikka on laatinut ennen kyseistä päivää,
- lentoteitse kuljetettaessa lentorahtikirja, josta ilmenee, että lentoyhtiö on ottanut tuotteet kuljetettavakseen ennen kyseistä päivää.
3 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 26 päivänä syyskuuta 1994.

Labels: 3
17
18
5